  Майя Бывальцева Ижкар думалэн тӧроез Олег Гарин но «Удмурт Кенеш» огазеяськонлэн азьветлӥсьёсыныз удмуртъёслэсь шулдыръяськон интызэс - Кызьпу арамаез - умоятон сярысь вераськизы. Со сярысь огазеяськонлэн пресс-службаез ивортэ. Пумиськонэ Индустри ёрослэн тӧроез Любовь Зайцева, Горький нимо гужем садлэн кивалтӥсез Сергей Буторин но Ижкар администрацилэн жилищно-коммунальной возёсъя но лэсьтӥськонъя воштӥсез Игорь Сальников пыриськизы. «Удмурт Кенешлэн» тӧроез Татьяна Ишматова пусйиз, Кызьпу арамаез умоятон-утялтон сярысь вераськонъёс кемалась мыно ини шуыса. Валтӥсь ужпумъёсын учкет (концепция) но кылдытэмын. Кызьпу арама удмурт шӧмо этнопарк выллем луыны кулэ. Со одно ик семьяен, нылпиосын шутэтскон, мугорез кыдатон, трос калык понна ужрадъёс ортчытон ӧръёсъя мед ужалоз, вераз Татьяна Ишматова. Олег Гарин карын улӥсьёслы мылкыдъёссэс вераны ӵектӥз. Мар борды нырысь ик басьтӥськоно? Али тани «Карын улон котырез умоятон» программа ужа. Туж умой луысал Кызьпу арамалы юрттэт сётысалзы ке Олег Гарин, Ижкар думалэн тӧроезКенешонэ люкаськемъёс ог кылэ вуизы: «Карын улон котырез умоятон» программае пыриськон понна, калыкез люкаса, огъя бадӟым кылзон ортчытоно. Тодэ вайытом, кылем арын 18-тӥ южтолэзе Ижкарын «Формирование комфортной городской среды» федерал ӵектос улсын утялтоно-выльдоно мер интыосты быръёнъя куара сётон ортчиз. Аспӧртэм юалляськонэ 141 сюрс 888 адями пыриськиз. Кызьпу арама лыдметын куатетӥ инты басьтӥз. Кызьпу арамез умоятонъя учкетэз «Удмурт Кенешлэн» 2017-тӥ арын ик дасяз ни вал. Соку ик Горький нимо садлэн ыстэм муртэныз парке потазы но вераськизы, кытын но кыӵе площадкаос луозы.  Ватсалом, трос аръёс ӵоже ини Кызьпу арамаын Ижкарын улӥсьёс понна «Гербер» но «Виль» удмурт шулдыръяськонъёс ортчытъяло.  Тегъёс: Мерлык Ижкар ОлегГарин Удмуртия УдмуртКенеш удмуртъёс ТатьянаИшматова паркъёс Кызьпуарама  